Koninkryk Archives - dieskrifte.org
Sleutelwoord se argiewe: Koninkryk
Dien Luk.17:20-21 as bewys dat Christus met Sy eerste koms Sy koninkryk op aarde gevestig het? Met die skryf van hierdie artikel sal dit gedemonstreer word dat Luk.17:20-21 nie as proefteks gebruik kan word om bogenoemde leerstelling te regverdig nie. Luk.17:20-21 lees soos volg:
Luk.17:20 "En toe Hy deur die Fariseërs gevra is wanneer die koninkryk van God sal kom, het Hy hulle geantwoord en gesê: Die koninkryk van God kom nie met sigbare tekens nie. 21 En hulle sal nie sê: Kyk hier! of: Kyk daar! nie; want die koninkryk van God is binne-in julle."
Lees meer Luk.17:20-21 en die koninkryk op aarde →
Lees meer Matt.12:28 en Christus se koninkryk op aarde. →
Julie 13, 2020 Vic
Toe ek op skool was, moes ons elke dag voor klasse begin, die Onse Vader opsê. Maar vir die meeste van ons het dit maar net nog 'n daaglikse ritueel geword. Omrede ek soms te lui was om te bid, het ek die Onse Vader opgesê in 'n poging om my eie gewete te sus. Vir my was dit slegs 'n modelgebed en word nog steeds deur baie mense as sulks gebruik. Nooit het ek besef hoe belangrik die gebed in werklikheid is en wat dit in werklikheid behels nie. Baie mense glo verkeerdelik dat die Here Jesus Christus met Sy eerste koms die koninkryk in 'n geestelike sin op aarde gevestig het, en dat die koninkryk in 'n versteekte vorm huidiglik op aarde teenwoordig is. Soos wat duidelik gedemonstreer sal word, weerlê die "Onse Vader" egter hierdie bewering. Hierdie feit maak van die "Onse Vader" 'n uiters belangrike gebed wat gereeld deur elke gelowige met dieper insig gebid behoort te word. Veral in die tye waarin ons nou leef!
Lees meer Die "Onse Vader" van nader bekyk →
die Onse VaderGebedKoninkryk
Oktober 24, 2015 Vic
Daar is deesdae baie mense wat die term "die koninkryk" gebruik, en dit veral as dit by preke, konferensies en boeke kom waar die hoorders aangemoedig word om 'n sekere dorp en of stad vir Christus te wen. Soms word daar byvoorbeeld verkondig, dat die Here Jesus Christus nie fisies aarde toe terug sal keer, alvorens die Kerk die wêreld vir Christus gewen het nie. Verder word daar verkeerdelik verkondig, dat omrede ons nou in die koninkryk is, daar geen armoede, siektes en sosiale probleme behoort te wees nie en dat dit die Kerk se plig is om die wêreld van hierdie euwels te red, omrede God kwansuis hierdie mandaat aan die Kerk gegee het. Hierdie terme en uitsprake klink eerbaar, maar voordat ons deur hierdie slagspreuke meegesleur word, is dit egter belangrik dat ons vasstel wat die spreker met die term "die koninkryk" bedoel en of hierdie koninkryk waarvan hierdie mense praat dieselfde Koninkryk is as wat die Bybel van praat.